બીબીસીના HardTalk કાર્યક્રમમાં રવિશંકર પ્રસાદ

એવામાં બીબીસીનો જાણીતો કાર્યક્રમ 'હાર્ડટૉક' પ્રસ્તુત કરતા સ્ટીફન સકરે ભારતના કેન્દ્રીય કાયદા અને ન્યાયમંત્રી રવિશંકર પ્રસાદ સાથે વાત કરી અને પૂછ્યું કે શું આઝાદી મળ્યા બાદ ભારત આજે પોતાના સૌથી ખરાબ સમયમાંથી પસાર થઈ રહ્યું છે?

સ્ટીફને પૂછ્યું કે હિંદુ રાષ્ટ્રવાદી પાર્ટી બીજેપીના નેતા નરેન્દ્ર મોદી એવા દેશનું નેતૃત્વ કરે છે, જ્યાં 20 કરોડ બિન-હિંદુ લોકો રહે છે અને ભારત જેવા ધાર્મિક વૈવિધ્યતા ધરાવતા દેશમાં વધતા સાંપ્રદાયિક તણાવ, ધૃણા અને નફરતના કારણે દેશના અને વિદેશના ઘણા નિરીક્ષકો ચિંતા વ્યક્ત કરી ચૂક્યા છે.

આ ચિંતાઓને નકારી કાઢતા રવિશંકર પ્રસાદે કહ્યું કે વડા પ્રધાન નરેન્દ્ર મોદીના નેતૃત્ત્વવાળી સરકાર 'સૌનો સાથ સૌનો વિકાસ'ના સૂત્રને દિલમાં રાખીને કામ કરે છે.

તો પછી તો પછી જનતાએ ચૂંટેલી ભાજપ સરકારના 282 લોકસભા સાંસદોમાંથી એક પણ સાંસદ મુસ્લિમ કેમ નથી? આ અંગે રવિશંકર પ્રસાદે માન્યું કે ભાજપને મુસલમાનોના વધારે મત મળ્યા નથી.

તમે આ વાંચ્યું કે નહીં?

ભાજપને મુસલમાનોના વોટ કેમ નથી મળ્યા? કે પછી તેઓ મુસલમાનોના વોટ ઇચ્છતા જ નથી? શું હિંદુ રાષ્ટ્... બીજા 4000 અક્ષરો માટે લેખ ચાલુ રાખો:
રવાદી પાર્ટી ગણાતી બીજેપીને મુસલમાનોના સમર્થનની જરૂર જ નથી?

ભારતમાં મુસલમાનોની વસતી જો આશરે 20 કરોડ છે તો પછી તેમની અવગણના કરવાનું કારણ શું છે?

આ અંગે રવિશંકર પ્રસાદે કહ્યું કે, ભલે મુસલમાનોએ તેમને મત ન આપ્યા હોય પણ તેમની સરકાર હંમેશાં મુસલમાનોના વિકાસ માટે કામ કરે છે.

કાયદા મંત્રીનો દાવો છએ કે તેમની પાર્ટી વિરુદ્ધ ચલાવવામાં આવેલા અભિયાનોના કારણે મુસલમાન લોકો ભાજપને વોટ આપતા નથી.

સત્તા દાનમાં નથી મળી

રવિશંકર પ્રસાદે કહ્યું કે જનતાના જોરદાર સમર્થનથી કેન્દ્ર સરકારમાં સત્તામાં આવેલો ભાજપ, ચાર રાજ્યો સિવાય તમામ રાજ્યોમાં ચૂંટણી જીત્યો છે.

તેમણે કહ્યું "અમને આ બધું દાનમાં નથી મળ્યું, અમે તો જનતાના પ્રેમ અને સહકારથી જ બધું હાંસલ કર્યું છે."

રવિશંકર પ્રસાદનો દાવો છે કે તેમની સરકારે કરેલા વિકાસના કારણે જ જનતાએ તેમને દર વખતે જીતાડ્યા છે. તેમણે પોતાની સરકારે ચલાવેલી અનેક યોજનાઓ પણ ગણાવી.

પણ તાજેતરમાં થયેલી કર્ણાટકની ચૂંટણીમાં ભાજપના એક નેતાનું નિવેદન તેમના આ દાવાઓ પર પ્રશ્નાર્થ સર્જે છે. 

એક ચૂંટણી સભામાં ભાજપના નેતા સંજય પાટીલે કહ્યું હતું કે આ ચૂંટણીના મુદ્દાઓમાં રસ્તા, પાણી જેવા મૂળભૂત પ્રશ્નો નથી. આ ચૂંટણીમાં હિંદુ વિરુદ્ધ મુસ્લિમ છે.

આ સવાલના જવાબમાં રવિશંકર પ્રસાદે કહ્યું, "પાર્ટી સાથે જોડાયેલી એક વ્યક્તિના નિવેદનના આધારે સંપૂર્ણ પાર્ટીની વિચારધારા નક્કી કરવી એ યોગ્ય બાબત નથી."

તેમણે પોતાની વાતનું પુનરાવર્તન કરતા કહ્યું, "અમારી સરકાર વિકાસ કરવા આવી છે અને લોકોના વોટ પણ વિકાસના નામે જ મળ્યા છે."

હિંસાનો શિકાર બનેલા મુસલમાનોને ક્યારે મળશે ન્યાય?

માનવાધિકાર સંગઠન એમ્નેસ્ટી ઈન્ટરનેશનલના તાજેતરના એક રિપોર્ટમાં જણાવ્યા મુજબ, એપ્રિલ - 2017થી અત્યાર સુધીમાં ગૌહત્યા અને ગૌમાંસ રાખવાની શંકાને કારણે લોકોનાં ટોળાએ કમસેકમ 10 મુસલમાનોની ઢોરમાર મારીને હત્યા કરી છે. 

એમ્નેસ્ટી ઇન્ટરનેશનલના જણાવ્યા મુજબ, એ પૈકીની ઘણી ઘટનાઓમાં ભાજપના ગૌરક્ષા અભિયાનથી પ્રોત્સાહિત ગૌરક્ષકોનો હાથ હતો.

રવિશંકર પ્રસાદે આ બાબતે જણાવ્યું હતું કે એમ્નેસ્ટી ઇન્ટરનેશનલ જેવી સંસ્થાઓના અહેવાલો પર વિશ્વાસ ન કરવો જોઈએ.

તેમણે આક્ષેપ કર્યો હતો કે "ભારતના માનવાધિકાર સંબંધી મામલાઓમાં એમ્નેસ્ટી ઇન્ટરનેશનલનું વલણ હંમેશા ભેદભાવપૂર્ણ રહ્યું છે."

રવિશંકર પ્રસાદે કહ્યું હતું, "રાઇઝિંગ કાશ્મીર અખબારના તંત્રી શુજાત બુખારીની હત્યાના મામલામાં એમ્નેસ્ટી...